b'\n_START_ARTICLE_\nPisana \xc5\xbeoga\n_START_SECTION_\nProlog \xe2\x80\x93 kopali\xc5\xa1\xc4\x8de\n_START_PARAGRAPH_\nSan se guli za jutri\xc5\xa1njo maturo, ki jo je Ga\xc5\xa1a \xc5\xbee opravila. Pride Renk, pripoveduje, kako si je prislu\xc5\xbeil popravni izpit, medtem napihne veliko belo-\xc4\x8drno \xc5\xbeogo, ki za vse tri postane simbol \xc5\xbeivljenja. Razigranost prekine vest o vdoru sovra\xc5\xbenika v sosednjo dr\xc5\xbeavo. Sana obidejo temne slutnje o tem, kaj se bo zgodilo z njimi, \xc4\x8de bo vojna.\n_START_SECTION_\n1. Zasli\xc5\xa1evalnica\n_START_PARAGRAPH_\nZasli\xc5\xa1evalec pritiska na Ga\xc5\xa1o z obljubo, da bo San, ki je v tabor\xc5\xa1\xc4\x8du zbolel z jetiko izpu\xc5\xa1\xc4\x8den, \xc4\x8de se mu vda. Da bi re\xc5\xa1ila ljubljenega fanta, Ga\xc5\xa1a kon\xc4\x8dno popusti.\n_START_SECTION_\n2. Pred kolodvorom\n_START_PARAGRAPH_\nGa\xc5\xa1a \xc4\x8daka Sana, toda Sana ni, pa\xc4\x8d pa pride Renk, ki je bil s Sanom v istem tabori\xc5\xa1\xc4\x8du. Ga\xc5\xa1a je obupana, Renk jo odpelje v park da bi ji v miru vse povedal.\n_START_SECTION_\n3. Tabori\xc5\xa1\xc4\x8de\n_START_PARAGRAPH_\nSan je hudo bolan, Renk skrbi zanj in mu pomaga. San dobi odlo\xc4\x8dbo o izpustitvi, ker pa ve, da ne bo ve\xc4\x8d dolgo \xc5\xbeivel, ho\xc4\x8de Renku prepustiti svojo \xc5\xa1tevilko. Renk se brani, a San na skrivaj zamenja njuna jopi\xc4\x8da s \xc5\xa1tevilko in Renka od\xc5\xbeenejo na kamion za domov.\n_START_SECTION_\n4. Pred kolodvorom\n_START_PARAGRAPH_\nGa\xc5\xa1i je stra\xc5\xa1no hudo, a Renka ne obsoja, lastno trpljenje jo je omeh\xc4\x8dalo. Renk se pridru\xc5\xbei odporni\xc5\xa1kemu gibanju, kjer se bo boril za dva, zase in za Sana.\n_START_SECTION_\n5. No\xc4\x8dni gozd\n_START_PARAGRAPH_\nGa\xc5\xa1o so osumili vohunstva, Renk pa naj bi izvr\xc5\xa1il likvidacijo. Ga\xc5\xa1a mu pove o svojem dejanju, s katerim pa Sana ni mogla re\xc5\xa1iti, ker je od jetike umrl, re\xc5\xa1il je le njega, Renka, a Renk se je spremenil, postal je trd ,sovra\xc5\xbeen, ne\xc4\x8dlove\xc5\xa1ki.\n_START_SECTION_\n6. Mestni park\n_START_PARAGRAPH_\nPodoba Ga\xc5\xa1inega spomina, ki ga pripoveduje Renki: Ga\xc5\xa1a je bila ustrelila policista, s katerim je spala, da bi re\xc5\xa1ila Sana.\n_START_SECTION_\n7. No\xc4\x8dni gozd\n_START_PARAGRAPH_\nGa\xc5\xa1ina izpoved Renka prepri\xc4\x8da, odlo\xc4\x8di se, da bo porok zanjo pred komando in spravi revolver, s katerim bi moral izvr\xc5\xa1iti likvidacijo. Ga\xc5\xa1a v zmedenosti misli, da bo streljal vanjo, za\xc4\x8dne be\xc5\xbeati, njen beg opazijo sovra\xc5\xbeniki in jo ustrelijo. Renk jo gre re\xc5\xa1evat in pade poko\xc5\xa1en od sovra\xc5\xbene strojnice. V smrti se spet sre\xc4\x8dajo vsi trije in so \xc5\xa1e zmeraj prijatelji.\n_START_SECTION_\nEpilog \xe2\x80\x93 kopali\xc5\xa1\xc4\x8de\n_START_PARAGRAPH_\nGa\xc5\xa1a in Renk s forsirano razigranostjo pre\xc5\xbeeneta Sanove slutnje o njihovi usodi. Vsi so polni na\xc4\x8drtov in sanj o \xc4\x8dudoviti prihodnosti, a hkrati Renk po\xc4\x8dasi spu\xc5\xa1\xc4\x8da zrak iz \xc5\xbeoge, dokler ta cela ne uplahne.\n_START_SECTION_\nVir povzetka\n_START_PARAGRAPH_\nObnova citirana po: Alenka Goljev\xc5\xa1\xc4\x8dek: Vsebine dram. Taras Kermauner, Ta\xc5\xa1\xc4\x8dica = noj. Ljubljana: Slovenski gledali\xc5\xa1ki muzej, 1998.'